Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Adó és Pénzügyi Ellenõrzési Hivatal Bûnügyi Igazgatósága megszüntetésérõl szóló 2002. évi LXVI. törvény 2003.
Paragraph Index: 550

1. A Gy 275/2002.: A szerzett immunhiányos tünetcsoport terjedésének meggátlása érdekében szükséges intézkedésekrõl és a szûrõvizsgálatok elrendelésérõl szóló egészségügyi szociális és családügyi miniszteri rendelet tervezetét közösen véleményezték a biztosok. Az országgyûlési biztos és általános helyettese jelezték, hogy indokolt lenne, ha a tervezet 8. § (2) bekezdésének szövegében nagyobb hangsúlyt kapna, hogy itt az „adományozott” ivarsejtek, illetõleg az „adományozott” embrió felhasználásának eseteirõl van szó, hiszen az egészségügyrõl szóló törvény, és a reprodukciós eljárásokkal kapcsolatos jogszabályok is ezeket a kifejezéséket használják. A javaslatot elfogadták. A 18/2002 (XII. 28.) ESZCSM sz. rendelet 2003. jan. 1-jén hatályba lépett.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes